ແສງຈາກເຄື່ອງເຊັນເຊີ ເປັນ​ໃຈ​ກາງ ໃນ​ການ​ຊຸກ​ຍູ້ ດ້ານການພັດ​ທະ​ນາ ລົດ​ຂັບ​ດ້ວຍ​ຕົວມັນເອງ
ສຳລັບຫຼາຍໆຄົນແລ້ວ ມັນເລີ້ມຕົ້ນ ດ້ວຍການປິ່ນ ຂອງອຸປະກອນເຊັນເຊີ ໄລດາຣ ຢູ່ເທິງລົດ ຊຶ່ງໃນທີ່ສຸດ ກໍຈະມອບຕາພິເສດໃຫ້ແກ່ລົດ.
ມັນອາດຍັງອີກຫຼາຍປີ ທີ່ລົດຂັບດ້ວຍຕົວມັນເອງ ຈະນຳເອົາພວກ ເຮົາ ໄປຍັງບ່ອນທີ່ ພວກເຮົາ ຢາກຈະໄປ ໃນຂະນະນີ້ ບໍລິສັດລົດຍົນທັງຫຼາຍ ກໍໄດ້ລວບລວມເອົາເທັກ ໂນໂລຈີ ການຂັບດ້ວຍຕົວເອງ ປະກອບໃສ່ກັບລົດຢູ່ແລ້ວ ເພື່ອເຮັດໃຫ້ມັນມີຄວາມ ປອດໄພກວ່າເກົ່າ ເຄື່ອງເຊັນເຊີອັນນຶ່ງທີ່ເອີ້ນ ວ່າ ລີດາຣ ຊຶ່ງເປັນແສງເລເຊີ ທີ່ສະທ້ອນ ອອກມາຈາກວັດຖຸຕ່າງໆ ແລະຖືກນຳມາໃຊ້ເພື່ອເຮັດແຜນທີ່ 3 ມິຕິ ໃນເວລາຕອນນັ້ນ ເລີຍ ມິແຊລ ຄວິ້ນໄດ້ສຳຫຼວດເບິ່ງ ເຄື່ອງເຊັນເຊີດັ່ງກ່າວນີ້ ທີ່ອຳນວຍໃຫ້ລົດທັງຫຼາຍ ສາມາດເບິ່ງໄດ້ ຊຶ່ງໄຊຈະເລີນສຸກ ຈະນຳເອົາລາຍລະອຽດກ່ຽວກັບເລື້ອງນີ້ມາສະເໜີ ທ່ານ ໃນອັນດັບຕໍ່ໄປ ຫີບນ້ອຍອັນນີ້ ຕິດຕັ້ງໃສ່ເທິງຫລັງຄາຂອງລົດຄັນນີ້ ກຳລັງເຮັດວຽກ ທີ່ ສຳຄັນ ມັນ ແມ່ນເຊັນເຊີ ທີ່ສົ່ງແສງ ທີ່ບໍ່ສາມາດແນມເຫັນໄດ້ ດ້ວຍສາຍຕາອອກໄປເປັນຈັງຫວະ ຊຶ່ງອຳນວຍໃຫ້ລົດຍົນມອງເຫັນໄດ້ດ້ວຍຕົວມັນເອງ ມັນ ເອີ້ນວ່າ ເຄື່ອງເຊັນເຊີໄລດາຣ ທ່ານນາງ ແຊລລີ ຟຣິກມັນ ໂຄສົກຂອງບບໍລິສັດ ເວີໂລດີນ ລີດາຣ ກ່າວວ່າ ໃນຂະນະທີ່ລົດເຄື່ອນຍ້າຍໄປ ພວກເຄື່ອງເຊັນເຊີລີດາຣ ແມ່ນເກືອບວ່າ ພົ່ນສີອອກໄປ ທົ່ວໂລກດ້ວຍແສງ ແລ້ວຄຳນວນວ່າ ມັນຈະໃຊ້ເວລາດົນປານໃດ ທີ່ແສງນັ້ນ ຈະສະທ້ອນ ກັບຄືນມາ ອັນນີ້ ເປັນການສ້າງແຜນທີ່ ທີ່ສາມາດຊ່ອຍ ໃຫ້ລົດຕັດສິນໃຈໄດ້ ໃນເວລາທີ່ ມັນຕ້ອງຊ້າລົງ ໃນເວລາທີ່ມັນຈະເພີ້ມຄວາມ ໄວ ໃນເວລາທີ່ມັນຄວນຫັນລໍ້ ທ່ານຣິກ ເທີວີລ ຫົວໜ້າເຈົ້າໜ້າທີ່ຝ່າຍປະຕິບັດການ ຈາກບໍລິສັດ ເວີໂລດີນ ໄລດາຣ ໄດ້ກ່າວວ່າ ບໍ່ແມ່ນທຸກບໍລິສັດ ຄົ້ນຄວ້າໃນເລື້ອງຂອງລົດທີ່ຂັບດ້ວຍຕົວມັນເອງ ໃຊ້ເຄື່ອງ ໄລດາຣ ຊຶ່ງອຸປະກອນນີ້ ໄດ້ມີມາດົນພໍສົມຄວນແລ້ວ ແລະໄດ້ຖືກນຳໃຊ້ ເພື່ອ ວັດແທກພູມີ ປະເທດຂອງດວງຈັນ ມັນອາດຈະມີລາຄາແພງ ເຖິງຢ່າງໃດກໍຕາມ ສິ່ງທີ່ເທັກໂນໂລຈີ ທີ່ຖືກນຳໃຊ້ ບໍ່ວ່າ ຈະເປັນກ້ອງຖາຍພາບ ຫຼື ອຸປະ ກອນເຊັນເຊີ ຫຼື ໄລດາຣ ຄວາມຫວັງ ກໍແມ່ນວ່າ ເພື່ອສ້າງຫຸ່ນຍົນ ໃຫ້ຂັບລົດໄດ້ດີກວ່າມະນຸດ ທ່ານນາງນາທາຊາ ທອມມັສ ຢູ່ທີ່ອົງການແມ່ຕໍ່ຕ້ານການຂັບລົດໃນເວລາມຶນເມົາ ກ່າວ ວ່າ ອະນາຄົດຂອງການຂັບຂີລົດທີ່ປອດໄພກວ່າເກົ່ານັ້ນ ແມ່ນກຳຊຸກຢູ່ໃຫ້ພວກບໍລິສັດລົດ ທັງຫຼາຍ ລົງທຶນເຂົ້າໃນເທັກໂນໂລຈີໃນປັດຈຸບັນ ສຳລັບຫຼາຍໆຄົນແລ້ວ ມັນເລີ້ມຕົ້ນ ດ້ວຍການປິ່ນຂອງອຸປະກອນເຊັ່ນເຊີໄລດາຣ ຢູ່ເທິງລົດ ຊຶ່ງໃນທີ່ສຸດ ກໍຈະມອບຕາ ພິເສດໃຫ້ແກ່ລົດ ໄຊຈະເລີນສຸກ ວີໂອເອ (Sally Frykman, spokesperson, Velodyne Lidar) (Natasha Thomas, Mothers Against Drunk Driving)